CELEX: 32021R1005
Language: et
Date: 2021-06-21 00:00:00
Title: Nõukogu määrus (EL) 2021/1005, 21. juuni 2021, millega muudetakse määrust (EL) 2016/44, mis käsitleb piiravaid meetmeid seoses olukorraga Liibüas

22.6.2021   
               
               
                  ET
               
               
                  Euroopa Liidu Teataja
               
               
                  L 222/1
               
            
         NÕUKOGU MÄÄRUS (EL) 2021/1005,
         21. juuni 2021,
         millega muudetakse määrust (EL) 2016/44, mis käsitleb piiravaid meetmeid seoses olukorraga Liibüas
         EUROOPA LIIDU NÕUKOGU,
         võttes arvesse Euroopa Liidu toimimise lepingut, eriti selle artiklit 215,
         võttes arvesse nõukogu 31. juuli 2015. aasta otsust (ÜVJP) 2015/1333 piiravate meetmete kohta seoses olukorraga Liibüas ja millega tunnistatakse kehtetuks otsus 2011/137/ÜVJP (1),
         võttes arvesse liidu välisasjade ja julgeolekupoliitika kõrge esindaja ning Euroopa Komisjoni ühisettepanekut
         ning arvestades järgmist:
         
                     (1)
                  
                  
                     Nõukogu määrusega (EL) 2016/44 (2) rakendatakse meetmed, mis on sätestatud otsuses (ÜVJP) 2015/1333.
                  
               
                     (2)
                  
                  
                     Ühinenud Rahvaste Organisatsiooni (ÜRO) Julgeolekunõukogu võttis 16. aprillil 2021 vastu resolutsiooni 2571 (2021). ÜRO Julgeolekunõukogu tuletas meelde resolutsiooni 2174 (2014), milles otsustati, et resolutsioonis 1970 (2011) kindlaks määratud meetmeid kohaldatakse ka nende isikute ja üksuste suhtes, kes osalevad muus kui ÜRO Julgeolekunõukogu resolutsioonis 1970 (2011) osutatud tegevuses või toetavad seda tegevust, kui see ohustab rahu, stabiilsust või julgeolekut Liibüas või takistab või kahjustab Liibüa poliitilise ülemineku edukat lõpuleviimist. Samuti rõhutas ÜRO Julgeolekunõukogu, et sellise tegevuse hulka võib kuuluda Liibüa poliitilise dialoogi foorumi tegevuskavas kavandatud valimiste takistamine või kahjustamine.
                  
               
                     (3)
                  
                  
                     Nõukogu võttis 21. juunil 2021 vastu otsuse (ÜVJP) 2021/1014, (3) millega muudetakse otsust (ÜVJP) 2015/1333 ja milles nõukogu selgitas, et piiravate meetmete kehtestamise kriteeriume kohaldatakse ka füüsiliste ja juriidiliste isikute, üksuste ja asutuste suhtes, kes takistavad või kahjustavad Liibüa poliitilise dialoogi foorumi tegevuskavas kavandatud valimisi.
                  
               
                     (4)
                  
                  
                     Mõned kõnealustest meetmetest kuuluvad aluslepingu kohaldamisalasse ja seepärast on nende rakendamiseks vaja liidu tasandi õigusakti, eelkõige tagamaks, et kõik liikmesriigid kohaldavad neid ühetaoliselt.
                  
               
                     (5)
                  
                  
                     Määrust (EL) 2016/44 tuleks seetõttu vastavalt muuta,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Määruse (EL) 2016/44 artikli 6 lõike 2 punkt d asendatakse järgmisega:
            
                        „d)
                     
                     
                        kes osalevad tegevuses, mis ohustab rahu, stabiilsust või julgeolekut Liibüas, või toetavad seda või kes takistavad või kahjustavad Liibüa poliitilise ülemineku protsessi edukat lõpuleviimist, sealhulgas järgmisel viisil:
                        
                                    i)
                                 
                                 
                                    sellise tegevuse kavandamine, juhtimine või toimepanemine Liibüas, millega rikutakse rahvusvahelist inimõigustealast õigust või rahvusvahelist humanitaarõigust või mis kujutab endast inimõiguste rikkumist Liibüas;
                                 
                              
                                    ii)
                                 
                                 
                                    rünnakud mõne Liibüa õhu-, maismaa- või meretranspordi rajatise vastu või Liibüa riigi asutuse või rajatise vastu või mõne Liibüas asuva välisesinduse vastu;
                                 
                              
                                    iii)
                                 
                                 
                                    relvastatud rühmituste või kuritegelike võrgustike toetamine toornafta või muu loodusvara ebaseadusliku kasutamise kaudu Liibüas;
                                 
                              
                                    iv)
                                 
                                 
                                    Liibüa riiklike finantsasutuste ja Liibüa riikliku naftakompanii ähvardamine või sundimine või iga tegevus, mille tulemuseks võib olla Liibüa riigivara omastamine;
                                 
                              
                                    v)
                                 
                                 
                                    ÜRO Julgeolekunõukogu resolutsiooniga 1970 (2011) ja käesoleva määruse artikliga 1 kehtestatud relvaembargo sätete rikkumine või nendest kõrvalehoidmisele kaasaaitamine Liibüas;
                                 
                              
                                    vi)
                                 
                                 
                                    Liibüa poliitilise dialoogi foorumi tegevuskavas kavandatud valimiste takistamine või kahjustamine;
                                 
                              
                                    vii)
                                 
                                 
                                    isikute, üksuste või asutustena, kes tegutsevad eespool nimetatud isikute, üksuste või asutuste heaks või nimel või juhtimisel, või üksuste või asutustena, kes on nende või II või III lisas loetletud isikute, asutuste või üksuste omandis või kontrolli all, või“.
                                 
                              
                  
         
            Artikkel 2
            Käesolev määrus jõustub järgmisel päeval pärast selle avaldamist Euroopa Liidu Teatajas.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Luxembourg, 21. juuni 2021
            
               
                  Nõukogu nimel
               
               
                  eesistuja
               
               J. BORRELL FONTELLES
            
         
         
            (1)  ELT L 206, 1.8.2015, lk 34.
         
            (2)  Nõukogu 18. jaanuari 2016. aasta määrus (EL) 2016/44, mis käsitleb piiravaid meetmeid seoses olukorraga Liibüas ja millega tunnistatakse kehtetuks määrus (EL) nr 204/2011 (ELT L 12, 19.1.2016, lk 1).
         
            (3)  Nõukogu 21. juuni 2021. aasta otsus (ÜVJP) 2021/1014, millega muudetakse otsust (ÜVJP) 2015/1333 piiravate meetmete kohta seoses olukorraga Liibüas (vt käesoleva Euroopa Liidu Teataja lk 38).